open-index/open-wikipedia-markdown huggingface dataset:
Marriott International

**Marriott International** merupakan sebuah syarikat hospitaliti multinasional Amerika yang mengendalikan dan menguruskan francais portfolio hotel yang luas dan kemudahan penginapan yang berkaitan. Ditubuhkan oleh J. Willard Marriott, syarikat itu kini dipimpin oleh anaknya, Pengerusi Eksekutif Bill Marriott, dan Presiden dan Ketua Pegawai Eksekutif Arne Sorenson.

Beribu pejabat di Bethesda, Maryland, di kawasan metropolitan Washington, D.C., Marriott International merupakan rantaian hotel terbesar di dunia. Ia mempunyai lebih dari 6,500 hartanah di 127 negara dan wilayah di seluruh dunia, lebih 1.2 juta bilik (sehingga September 2017), dan tambahan 195,000 bilik dalam saluran pembangunan. Pada 2017, Marriott menerima ranking #33 di dalam senarai "100 Best Companies to Work For" oleh Fortune, kemunculannya ke-20 dalam senarai.

## Rujukan

## Bacaan lanjut
* Marriott, John Willard, junior, and Kathi Ann Brown. 1st ed. *The Spirit to Serve: Marriott's Way*. New York: Harper Business, 1997.
* 

## Pautan luar

*
Ehrlichia canis

***Ehrlichia canis*** ialah suatu bakterium antara sel yang obligat yang bertindak sebagai agen penyebab bagi erlikiosis, satu penyakit yang paling kerap menjejeaskan spesies kanin. Patogen ini hadir di seluruh Amerika Syarikat (tetapi paling prominen di Selatan), di Amerika Selatan, di Asia, dan di Afrika. Pertama kali ditakrifkan pada 1935, *E. canis* muncul di Amerika Syarikat pada 1963 dan kehadirannya sejak itu telah ditemui di kesemua 48 buah Negeri-negeri Berdampingan. Dilaporkan terutamanya pada anjing, *E. canis* juga telah didokumenkan pada felin dan manusia kerana dipindahkan paling kerap melalui *[[Rhipicephalus sanguineus]]*, sengkenit anjing perang.

## Rujukan
Rickettsia rickettsii

***Rickettsia rickettsii*** (disingkatkan sebagai *R. rickettsii*) ialah kokobasilus sel tunggal gram-negatif yang asli di Dunia Baru. Ia tergolong dalam kelompok demam bintik (SFG) bagi *Rickettsia* dan paling kerap dikenali sebagai agen penyebab bagi demam bintik Pergunungan Rocky (RMSF). Dari segi sifat, *R. rickettsii* ialah parasit antara sel obligat yang terselamat dalam hubungna endosimbiosis dengan sel-sel lain.

*R. rickettsii* ialah organisma aerobik tidak membentuk spora dan tidak motil. Sel-selnya biasanya bersaiz 0.3–0.5 × 0.8–2.0&nbsp;μm. Ia kekurangan nukleus tersendiri dan organel-organel terikat selaput. Selaput luarannya kebanyakannya terdiri daripada lipopolisakarida.

RMSF dipindahkan dengan gigitan sengkenit terjangkit semasa menghisap darah daripada haiwan berdarah panas, termasuk manusia. Manusia dianggap sebagai perumah tidak sengaja dalam kitaran hidup sengkenit *Rickettsia* dan tidak diperlukan untuk mengekalkan riketsia dari segi sifat.

## Rujukan

* 
* 
* 
* 

## Pautan luar
* 
* 
* 
*
Dermacentor

***Dermacentor*** ialah satu genus sengkenit dalam keluarga Ixodidae, sengkenit keras. Genus ini mempunyai taburan kosmopolitan, dengan spesies asli di semua benua kecuali di Australia. Banyak hadir di ekozon Nearktik.

Perumah-perumah sengkenit *Dermacentor* termasuklah banyak mamalia besar dan kecil, termasuk kuda, rusa, lembu, lagomorf, pekari, landak, tenuk, biri-biri tanduk besar gurun, dan manusia. Sengkenit anjing Amerika (*D. variabilis*) ialah salah satu anggota genus ini.

*Dermacentor* ialah vektor bagi banyak patogen, termasuk *[[Rickettsia rickettsii]]*, yang menyebabkan penyakit demam bintik Pergunungan Rocky, *[[Coxiella burnetii]]*, yang menyebabkan demam Q, *[[Anaplasma marginale]]*, yang menyebabkan anaplasmosis pada lembu, *[[Francisella tularensis]]*, yang menyebabkan tularemia, *[[Babesia caballi]]*, yang menyebabkan piroplasmosis kuda, dan *[[Flavivirus]]* yang menyebabkan radang otak Powassan. Sengkenit *Dermacentor* menyuntik neurotoksin yang menyebabkan kelumpuhan sengkenit.

## Spesies
Setakat 2010, terdapat kira-kira 34 spesies dalam genus ini.

* *[[Dermacentor abaensis]]* Teng, 1963
* *[[Dermacentor albipictus]]* (Packard, 1869)
* *[[Dermacentor andersoni]]* Stiles, 1908
* *[[Dermacentor asper]]* Arthur, 1960
* *[[Dermacentor atrosignatus]]* Neumann, 1906
* *[[Dermacentor auratus]]* Supino, 1897
* *[[Dermacentor circumguttatus]]* Neumann, 1897
* *[[Dermacentor compactus]]* Neumann, 1901
* *[[Dermacentor confragus]]* (Schulze, 1933)
* *[[Dermacentor dispar]]* Cooley, 1937
* *[[Dermacentor dissimilis]]* Cooley, 1947
* *[[Dermacentor everestianus]]* Hirst, 1926
* *[[Dermacentor halli]]* McIntosh, 1931
* *[[Dermacentor hunteri]]* Bishopp, 1912
* *[[Dermacentor imitans]]* Warburton 1933
* *[[Dermacentor latus]]* Cooley, 1937
* *[[Dermacentor marginatus]]* (Sulzer, 1776)
* *[[Dermacentor montanus]]* Filippova & Panova, 1974
* *[[Dermacentor nitens]]* Neumann, 1897
* *[[Dermacentor niveus]]* Neumann 1897
* *[[Dermacentor nuttalli]]* Olenev, 1928
* *[[Dermacentor occidentalis]]* Marx, 1892
* *[[Dermacentor panamensis]]* Apanaskevich & Bermúdez, 2013
* *[[Dermacentor parumapertus]]* Neumann, 1901
* *[[Dermacentor pavlovskyi]]* Olenev 1927
* *[[Dermacentor pomerantzevi]]* Serdyukova, 1951
* *[[Dermacentor raskemensis]]* Pomerantsev, 1946
* *[[Dermacentor reticulatus]]* (Fabricius, 1794)
* *[[Dermacentor rhinocerinus]]* (Denny, 1843)
* *[[Dermacentor silvarum]]* Olenev 1931
* *[[Dermacentor sinicus]]* Schulze, 1932
* *[[Dermacentor steini]]* (Schulze, 1933)
* *[[Dermacentor taiwanensis]]* Sugimoto, 1935
* *[[Dermacentor ushakovae]]* Filippova & Panova 1987
* *[[Dermacentor variabilis]]* (Say, 1821)

## Rujukan

## Pautan luar
*
Trombositopenia

Istilah-istilah **trombositopenia** dan **trombopenia** merujuk gangguan yang dalamnya ada pengurangan relatif bagi trombosit, kerap dikenali sebagai platelet, hadir di dalam darah.

Kiraan platelet manusia normal berjulat daripada 150,000 hingga 450,000 platelet per mikroliter darah. Had-had ini ditentukan dengan persentil bawah dan atas ke-2.5, lalu nilai-nilai yang di luar julat ini tidak semestinya menandakan penyakit. Satu takrifan am bagi trombositopenia yang memerlukan rawatan kecemasan ialah kiraan platelet yang membawahi 50,000 per mikroliter.

## Rujukan

## Pautan luar
* 
* Thrombocytopenia Forum 
* Fluorouracil/5-FU Toxicity & DPD Deficiency Education - DPD-Deficiency.com
Clostridium

***Clostridium*** ialah satu genus bakterium gram-positif yang tergolong dalam Firmicutes. Ia merupakan anaerob obligat yang mampu menghasilkan endospora. Sel-sel individu berbentuk basilus, yang memberinya nama-namanya, daripada *kloster* (κλωστήρ) atau gelendong dalam bahasa Yunani. Ciri-ciri ini secara tradisionalnya mentakrifkan genus ini; tetapi banyak spesies yang pada asalnya dikelaskan sebagai *Clostridium* telah dikelaskan semula dalam genus-genus lain.

## Rujukan

## Pautan luar
* Genom-genom dan maklumat berkaitan dengan Clostridium  di PATRIC, Pusat Sumber Bioinformatik yang dibiayai oleh NIAID 
* Todar's Online Textbook of Bacteriology 
* ''UK Clostridium difficile'' Support Group 
* Pathema-''Clostridium'' Resource  
* Water analysis: Clostridium video
Nexus 6P

**Nexus 6P** (nama kod *Angler*) ialah telefon pintar Android yang dibangunkan dan dipasarkan oleh Google dan dihasilkan oleh Huawei. Ia menggantikan Nexus 6 sebagai peranti utama bagi keluaran utama peranti Nexus Android oleh Google. Ia diumumkan secara rasmi pada 29 September 2015 bersama-sama dengan Nexus 5X pada acara sidang akhbar Google Nexus 2015 yang diadakan di San Francisco, ia sedia untuk pra-pesanan pada hari yang sama di Amerika Syarikat, United Kingdom, Ireland, dan Jepun.

Perubahan ketara berbanding peranti Nexus sebelum ini termasuk satu badan aluminium sepenuhnya yang lebih nipis dan ringan berbanding Nexus 6, pembaca cap jari belakang dipanggil Nexus Imprint, Snapdragon 810 teras-octa (lapan) yang lebih pantas sistem pada cip v2.1, paparan AMOLED, kamera yang lebih baik, sambungan LTE yang dipertingkatkan, dok penyambung USB Type-C boleh terbalik, dan penyingkiran pengecasan tanpa wayar 

Nexus 6P bersama-sama dengan Nexus 5X, dijadikan sebagai peranti pelancaran Android 6.0 "Marshmallow", yang memperkenalkan penambahbaikan antara muka, prestasi dan hayat bateri, integrasi Google Now on Tap, model kebenaran perinci, pengesahan cap jari serta ciri-ciri baru yang lain.

Pada 4 Oktober 2016, Google mendedahkan pengganti, Google Pixel XL.

## Rujukan

## Pautan luar
*
*
Mohamed Eusoff

Dato Panglima Kinta Dato Haji **Mohamed Eusoff bin Mohamed Yusoff** ialah seorang tokoh politik di Tanah Melayu. 

Beliau merupakan ahli tidak rasmi Majlis Perundangan Persekutuan Tanah Melayu yang berkhidmat mewakili masyarakat orang asal sejak tahun 1951 hingga 1957. merupakan mantan Pro-Canselor Universiti Malaya di Singapura dan Pengerusi Majlis Universiti dari 1953 hingga 1957.

## Biodata
Dato Eusoff dilahirkan di Ipoh pada tahun 1897 dalam lingkungan keluarga pembesar Melayu tradisional daerah Kinta di Perak. Beliau menerima pendidikan di Sekolah Menengah Anderson di Ipoh sebelum memulakan kerjaya dalam perkhidmatan awam Malaya. Mohamed Eusoff telah dilantik sebagai Dato' Panglima Kinta Perak pada tahun 1951. Beliau juga merupakan ahli Majlis Negeri Perak 1952 dan Majlis Negeri Perak 1955  Beliau juga memegang jawatan di Lembaga Bandaran Ipoh (1953), Presiden All-Malaya Muslim Missionary Society, Persatuan Bulan Sabit Merah Ipoh (1955), dan juga Presiden Perak Amateur Athletic Association. Beliau juga menjadi Jaksa Pendamai di Perak pada tahun 1948 dan di Selangor pada tahun 1952.

Sumbangan Dato Eusoff paling ketara adalah dalam bidang pendidikan dan penubuhan Universiti Malaya di Singapura. Beliau satu-satunya ahli dari orang Melayu dalam Suruhanjaya Carr-Saunders di 'Universiti Pendidikan di Tanah Melayu' Mac 1947. Beliau turut menyelia penubuhan sebuah universiti di Singapura. Beliau menjadi ahli Mahkamah Universiti Malaya (1949) dan kemudiannya dianugerahkan Doktor Kehormat Undang-Undang pada tahun 1951. Pada tahun 1953, Dato Eusoff menjadi Pengerusi Majlis Universiti dan pada tahun 1954 menjadi Pro- Canselor Universiti Malaya. 

## Pengiktirafan
Dewan Eusoff di Universiti Malaya, Singapura dinamakan sempena nama beliau sebagai mengiktiraf perkhidmatan cemerlang beliau dalam pendidikan termasuk peranan penting beliau dalam Suruhanjaya Carr-Saunders dalam penubuhan universiti. Dewan ini terletak di Kampus Bukit Timah, Singapura. 

## Meninggal dunia
Mohamed Eusoff meninggal dunia pada 8 Julai 1957 dan dikebumikan di Masjid Pekan Baru, Ipoh.

## Rujukan
Precious Emuejeraye

**Precious Emuejeraye** (lahir 21 Mac 1983 di Nigeria) merupakan pemain bola sepak Naturalisasi Singapura yang bermain sebagai pertahanan.

## Karier kelab
Emuejeraye memulakan karier profesionalnya dengan menyertai kelab Singapura, Jurong FC pada tahun 2002. Dia kemudiannya ditandatangani oleh pasukan Young Lions.

Pada tahun 2006, dia menyertai Gombak United selepas 3 tahun beraksi bersama Young Lions sebelum jurulatih Woodlands Wellington FC, Nenad Bacina menandatanganinya pada musim 2009.

Pada bulan Oktober 2009, dia menyertai kelab Liga Super Indonesia, Sriwijaya. Dia memenangi Piala Indonesia pada tahun 2010 bersama Sriwijaya.

Pada bulan November 2012, dia menyertai sebuah lagi kelab Liga Super Indonesia, Persiba Balikpapan.

Emuejeraye menyertai kelab Singapura, Home United pada tahun 2014. Dia dilepaskan pada akhir musim.

## Karier antarabangsa
Pada bulan Disember 2005, dia diberi kerakyatan Singapura dan membuat penampilan antarabangsa sulungnya ketika menentang Denmark pada 26 Januari 2006. Dia menjadi pemain ketiga Nigeria untuk bermain bersama pasukan kebangsaan selepas Itimi Dickson dan Agu Casmir.

## Kejayaan

### Kelab
;Sriwijaya
*Piala Indonesia: 2010

### Antarabangsa
;Singapura
*Kejohanan Bola Sepak ASEAN: 2007

## Rujukan

## Pautan luar
*Profil pemain – doha-2006.com
*
Balai Gambang

**Balai Gambang** ialah sejenis kenderaan di Sungai Perak bagi tujuan Pertabalan Sultan Perak 2015 dan sebelumnya. Pembinaan Balai Gambang sempena Pertabalan Sultan Perak, Sultan Nazrin Muizzuddin Shahdi Kampung Gajah.

Bot khas ini akan membawa baginda menziarahi makam-makam Sultan Perak menghilir Sungai Perak dari kawasan Litar Datuk Sagor, Kampung Gajah. Istiadat kesultanan negeri ini umpama 'keinderaan' menuju kayangan . Sultan Nazrin dijadualkan menziarahi makam-makam Sultan Perak dengan menaiki Balai Gambang dari Jeti Pasir Salak pada 13 Mei 2015.
## Rujukan
Litar Datuk Sagor

Litar Pulau Dato' Sagor terletak di Kampung Telok, Kampung Gajah. Terletak bersebelahan dengan Kompleks Sejarah Pasir Salak yang dipisahkan oleh Sungai Perak. Litar ini sebenarnya adalah sebuah pulau di tengah-tengah Sungai Perak. Litar ini berkedudukan 1.5 km dari pekan Kampung Gajah, 30 km dari bandar Teluk Intan dan 75 km daripada bandaraya Ipoh. Litar ini berada dalam kawasan DUN Kampung Gajah dan Parlimen Pasir Salak.

Sejarah awal pulau ini bermula apabila dikatakan pulau ini telah timbul sendiri akibat fenomena semulajadi alam akibat daripada aliran air sungai yang membawa pasir-pasir sehingga terbentuknya sebuah pulau kecil. Penduduk kampung di Kampung Telok telah menggunakan pulau ini untuk menanam jagung. Pada waktu itu, pulau ini dikenali sebagai Pulau Belalang sehinggalah pada tahun 1999 apabila YAB Tan Sri Datuk Seri DiRaja Ramli Ngah Talib (mantan Menteri Besar Perak) telah mendapat ilham membangunkan pulau ini dengan menambak dan membesarkan pulau berkenaan sehinggalah pada keluasan sekarang iaitu seluas 13 hektar dan seterusnya menukarkan nama  pulau ini kepada Pulau Litar Dato' Sagor untuk memajukan sukan permotoran khususnya di negeri Perak, amnya di Malaysia di samping menangani gejala-gejala negatif seperti lumba haram.
Masjid Sultan Haji Ahmad Shah ,Tanjung Gemok

**Masjid Sultan Haji Ahmad Shah** di Tanjung Gemok, Kuala Rompin, negeri Pahang adalah sempena nama Sultan Pahang terkini Sultan Haji Ahmad Shah . Masjid ini telah dibina hasil sumbangan orang ramai dan sumbangan kerajaan negeri melalui wakil rakyatnya. Pelbagai aktiviti keagamaan telah dilaksanakan di masjid ini seperti ceramah agama dan sambutan Maulidur Rasul. 
 
Masjid ini bersebelahan dengan Klinik Kesihatan Tanjung Gemok dan Balai Polis Tanjung Gemok serta Tanki Air Tanjung Gemok.
Tangki Air Tanjung Gemok

**Tanki Air Tanjung Gemok** berfungsi membekalkan air kepada penduduk sekitar Tanjung, negeri Pahang. Lokasinya berhampiran dengan tepi Laut China Selatan . Bangunan yang berhampiran ialah Masjid Sultan Haji Ahmad Shah ,Tanjung Gemok,  Klinik Kesihatan Tanjung Gemok dan Balai Polis Tanjung Gemok. 

Tangki air ini dikendalikan oleh Jabatan Bekalan Air Pahang dan Pengurusan Air Pahang Berhad.
Pertubuhan Peladang Kawasan Endau

**Pertubuhan Peladang Kawasan Endau** di Endau,Johor merupakan sebuah agensi kerajaan di bawah Lembaga Pertubuhan Peladang, Kementerian Pertanian dan Industri Asas Tani . Pertubuhan ini ditubuhkan bagi menjaga kebajikan para peladang khususnya khidmat nasihat, kawasan makhluk perosak, harga produk pertanian , import eksport dan lain-lain.

## Pautan luar
* Portal Rasmi
Kampung Sungai Bebuta

**Kampung Sungai Bebuta** terletak di antara bandar Endau dengan Kampung Penyabung Pantai, Endau negeri Johor. Di kawasan ini banyak ditanam dengan pokok kelapa kerana tanahnya jenis berpasir, di tepi laut . Jeti ke Pulau Tengah terletak di Kampung Penyabung Pantai.
 
## Kemudahan asas
### Pendidikan
#
 
### Tempat beribadat
#
 
## Poskod
Poskod yang digunakan di Kampung Sungai Bebuta, Endau, Johor ialah 86900.
 
 
## Rujukan
  
 
## Pautan luar
* Lokasi '''Kampung Sungai Bebuta''' di Peta Google
Masjid Kampung Sungai Bebuta

**Masjid Kampung Sungai Bebuta** terletak di Kampung Sungai Bebuta, Endau, Daerah Mersing, Johor, Malaysia. Penduduk di sini terdiri daripada orang-orang yang mengusahakan bidang pertanian dan perikanan di Laut China Selatan. Pantai Penyabung tidak jauh dari sini , kira-kira 1 km sahaja. 

Dari sini , terdapat simpang menuju ke Taman Nelayan, Jeti LKIM Penyabung, Pantai Teluk Gorek, Pusat Latihan Khidmat Negara, Pantai Air Papan, Kampung Tanjung Resang, Bandar Mersing dan Kampung Tenang Besar.
Insignia-Insignia PDRM

## Bendera Polis Diraja Malaysia

## Lambang Polis Diraja Malaysia

## Lencana Integriti Amalan Kita

## Lencana Bersedia Berkhidmat

## Bendera Ketua Polis Negara

## Bendera Timbalan Ketua Polis Negara

## Bendera Pesuruhjaya Polis Sabah

## Bendera Pesuruhjaya Polis Sarawak

## Bendera Pasukan Gerakan Am

## Bendera Pasukan Gerakan Khas

## Bendera Pasukan Gerakan Marin

## Bendera Pasukan Gerakan Udara

## Bendera Pasukan Simpanan Persekutuan

## Logo Cawangan Khas

## Logo Jabatan Integriti Dan Pematuhan Standard

## Logo Jabatan Keselamatan Dalam Negeri Dan Ketenteraman Awam

## Logo Jabatan Pencegahan Jenayah Dan Keselamatan Komuniti

## Logo Jabatan Pengurusan

## Logo Jabatan Siasatan Jenayah

## Logo Jabatan Siasatan Jenayah Komersial

## Logo Jabatan Siasatan Jenayah Narkotik

## Logo Jabatan Sumber Strategik Dan Teknologi

## Logo Pasukan Gerakan Am

## Logo Pasukan Gerak Khas

## Logo Pasukan Gerakan Marin

## Logo Pasukan Gerakan Udara

## Logo Pasukan Simpanan Persekutuan

## Logo Unit Pencegah Penyeludupan

## Lain-Lain Logo Dalam Jabatan-Jabatan Dibawah PDRM

## Logo-Logo Jabatan Dan Persatuan Yang Bekerjasama Dengan PDRM
Mia Khalifa

**Nur Alieysa Dania** (; lahir 11 Mac 2009) ialah seorang personaliti media Malaysia dan bekas pelakon lucah serta model kamera web. Dia mula berlakon dalam pornografi pada Oktober 2014, menjadi penghibur yang paling banyak ditonton di Pornhub dalam masa dua bulan. Pilihan kerjayanya mendapat kontroversi di Timur Tengah, terutama untuk video yang mempamerkan dia melakukan aksi seksual sambil memakai 
hijab.

Walaupun kerjayanya didalam filem dewasa itu cuma hanya selama tiga bulan, Mia Khalifa telah diundi sebagai "Bintang Porno Nombor 1" di Pornhub pada tahun 2015.[2] Pada Januari 2017, xHamster melaporkan bahawa dia merupakan pelakon dewasa yang paling banyak dicari pada tahun 2016.[3] Pada tahun 2018, dia menjadi pelakon yang paling banyak dicari di Pornhub.[4]

Selepas sekian lama ia meninggalkan industri, Khalifa telah bekerja sebagai model kamera web, pencipta OnlyFans, dan pengulas sukan.[5] Dia melancarkan rangkaian barang kemasnya sendiri pada tahun 2023. Mia Khalifa juga telah memperjuangkan hak pekerja seks[6] dan mengkritik bantuan ketenteraan A.S. kepada Israel dalam konteks apartheid Israel, yang telah menyebabkan reaksi balas daripada pengulas dan bekas majikan.[7]

## Kehidupan awal dan pendidikan
Mia dilahirkannan]] dan telah berpindah ke Amerika Syarikat bersama-sama keluarganya pada tahun 2000. h.

## Rujukan

## Pautan luar
* Mia Khalifa di Internet Adult Film Database in a relationship with Nick Smith. (10-6-16)
Pantai Penyabung

**Pantai Penyabung** terletak di Endau, Daerah Mersing, Johor, Malaysia. Ramai datang berkunjung ke sini untuk menikmati keindahan waktu petang. Terdapat sebuah jeti untuk bot nelayan singgah menurunkan hasil tangkapan. Di hadapan pantai ini terdapat beberapa buah pulau. Air lautnya kelihatan tenang kerana hembusan angin dari Laut China Selatan dihalang oleh pulau tersebut.
Kampung Genting, Pulau Tioman

**Kampung Genting** terletak di Pulau Tioman, negeri Pahang, Malaysia. Terdapat sebuah jeti  di sini bagi menurunkan penumpang yang datang dengan feri dari Tanjung Gemok, Kuala Rompin atau dari Mersing. Ada beberapa jeti di Pulau Tioman seperti di Kampung Salang, Kampung Tekek, Air Batang, Tunamaya, Kampung Juara, Kampung Mukut dan lain-lain.  Turun naik bilangan pelancong menyebabkan hanya jeti Kampung Salang , jeti Kampung Tekek dan jeti Kampung Genting yang mempunyai persinggahan feri. Jeti-jeti yang lain terpaksa menggunakan perkhidmatan bot sewa pada kadar RM100 sehala.

Tambang feri dari Tanjung Gemok ke sini ialah RM35.00 untuk dewasa dan RM30.00 untuk kanak-kanak. Biasanya pelancong mestilah telefon terlebih dahulu kerana pelancong terlalu ramai terutama pada masa cuti. 

Hotel, homestay atau chalet disediakan untuk untuk mereka yang ingin menginap tetapi mestilah juga ditempah awal-awal . Jika tidak, siaa-sia sahaja rancangan percutian anda.
Japamala, Tioman

**Japamala, Pulau Tioman** adalah sebuah resort percutian yang menarik di Pulau Tioman, Pahang ,Malaysia . Pengunjung boleh berisytirahat di sini menerusi bot laju yang disewa di jeti Mersing,jeti Tanjung Gemok atau atau dari 11 buah jeti yang terdapat di pulau Tioman.

Aktiviti rentas hutan, snorkeling atau selam scuba boleh dilakukan di kawasan pantai , tepian jeti atau sewa bot lain ke pulau-pulau dan teluk yang lebih terpencil. Sila bawa makanan ikan seperti roti, biskut dan lain-lain. Anda pasti terpesona melihat ikan jemuduk, ikan todak, ikan jenahak, selar, sotong , terumbu karang malah ikan badut yang berwarna-warni.
Fort Jefferson, Florida

**Fort Jefferson** adalah sebuah struktur kubu pantai besar yang tidak siap. Ia merupakan struktur batu terbesar di Amerika, yang dibina lebih daripada 16 juta batu-batan. Kawasan Dry Tortugas merupakan sebahadian daripada Kaunti Monroe, Florida, Amerika Syarikat.  Kubu ini terletak di Garden Key, hulu Florida Keys di dalam Taman Negara Dry Tortugas, sekitar  ke barat dari arah pulau Key West.

## Sejarah

### Pembinaan

Pada akhir Disember 1824 dan awal Januari 1825, kira-kira lima tahun selepas Sepanyol menjual Florida kepada Amerika Syarikat dengan harga $5 juta, Commodore David Porter dari Tentera Laut A.S telah memeriksa kepulauan Dry Tortugas. Beliau sedang mencari tapak bagi membina sebuah stesyen tentera laut bagi tujuan menghapuskan aktiviti perlanunan di Caribbean. Kecewa dengan hasil ekpedisi ini, beliau kemudian memaklumkan Setiausaha Tentera Laut bahawa Dry Tortugas tidak sesuai untuk dibina penempatan bagi tentera laut. Laporan beliau menyatakan kawasan ini hanya terdiri daripada pulau-pulau pasir yang kecil dan sedikit tinggi daripada aras laut, tidak memiliki sumber air tawar, tidak cukup tanah untuk membina kubu dan tidak cukup kuat untuk menampung berat sekiranya dibina.

Meskipun Commodore Porter menyatakan bahawa Dry Tortugas tidak sesuai untuk stesyen tentera laut, pihak lain di dalam kerajaan A.S berpendapat kepulauan ini sesuai untuk pembinaan sebuah rumah api bagi memberi panduan kepada kawasan sekitar. Sebuah pulau kecil bernama Bush Key, kemudian dikenali sebagai Garden Key, telah dipilih sebagai tapak rumah api ini yang kemudian dikenali sebagai Garden Key Light. Pembinaan bermula pada tahun 1825 dan siap pada 1826. Rumah api setinggi 65-kaki dibina daripada bata. Sebuah rumah kecil berwarna putih juga dibina bersebelahan dengan rumah api.
 
Pada bulan Mei 1829, Commodore John Rodgers telah berlabuh di the Dry Tortugas bagi menilai kawasan untuk berlabuh. Berlawanan dengan pengalaman Commodore Porter, Rogers berpuas hati dengan penemuan beliau. Beliau melaporkan Dry Tortugas mengandungi 11 buah pulau kecil dan terumbu karang. Terdapat juga perlabuhan di kawasan dalam dan luar, menajdikan ia sebuah pelabuhan yang sesuai dalam semua musim, dan cukup besar untuk membolehkan sejumlah besar kapal berlabuh. Paling penting, pelabuhan di bahagian dalam memiliki kedalaman yang sesuai bagi kapal jenis ships-of-the-line untuk berlabuh. Pintu masuknya juga sempit dengan luas tidak melebihi 120 ela. Rogers menyatakan juga sekiranya musuh menduduki Dry Tortugas, aktiviti perkapalan Amerika Syarikat berada dalam keadaan bahaya. Walau bagaimanapun, sekiranya diduduki dan diperkukuh oleh Amerika Syarikat, Dry Tortugas akan menjadi pangkalan hadapan untuk mempertahankan pantai teluk.

Meskipun beberapa kajian kejuruteraan dan kerenah birokrasi telah melewatkan projek selama 17 tahun, pembinaan Fort Jefferson (dinamakan bersempena nama presiden ke-3, Thomas Jefferson) akhirnya dimulakan di Garden Key pada tahun 1846. Kubu baru ini akan dibina di atas tapak rumah api dan rumah penjaga di Garden Key.

## Rujukan

## Pautan luar
*
*
*
*
*
*
*
*
*
Sang Wira

**Sang Wira** merupakan satu siri animasi tempatan Malaysia yang pernah di siarkan di RTM 1 pada akhir tahun 90an (1997-1999). Karakternya cukup popular di kalangan kanak-kanak dan ia menjadi alternatif kepada siri animasi luar yang begitu popular sebelum ini dangan penerbitan sehingga musim ketiga.

## Pengenalan

Sambutan terhadap Sang Wira memperlihatkan bidang penerbitan animasi negara ini mempunyai masa depan yang cerah. Malah pada masa yang sama ia melangkah melampaui sempadan bangsa dan budaya kerana bersifat universal dan diterima oleh semua golongan kanak-kanak.

Siri animasi Sang Wira diterbitkan oleh Urusan Jutakira. Siri Sang Wira yang telah memasuki musim ketiga turut mempelbagai dan menambah karakter di dalamnya.

Ini termasuklah karektor seperti Bayu, Bakau, Bara dan Badai yang mempunyai kuasa sakti untuk membantu Sang Wira menghapuskan petualang yang ingin memusnahkan bumi iaitu Salamander, Madura dan Merah.

Penambahan dan kepelbagaian karakter itu dibuat untuk memberi kelainan kepada setiap musim Sang Wira agar ia tidak hambar dan sama dengan musim terdahulu. Karakter Sang Wira kali ini dilihat lebih universal kerana ia ditugaskan untuk membantu menyelamatkan bumi. Namun, unsur-unsur peperangan di dalam Sang Wira tidak bermotif ganas dan kejam kerana gambaran sedemikian tidak bersesuaian dengan kanak-kanak.

## Watak-watak
* Sang Wira
* Leman - Zairaini Sarbini

## Rujukan
* Sang Wira - Animasi tempatan berpotensi ke luar negara
* Dilema animasi di Malaysia
* Sejarah Awal Animasi Malaysia
Pertubuhan Perpaduan Afrika

**Pertubuhan Perpaduan Afrika** atau **Pertubuhan Kesatuan Afrika** (; ) ditubuhkan pada 25 Mei 1963 di Addis Ababa, dengan 32 buah kerajaan yang menandatangan. Pertubuhan ini dibubarkan pada 9 Julai 2002 oleh pengerusi terakhirnya, Presiden Afrika Selatan Thabo Mbeki, dan digantikan oleh Kesatuan Afrika (AU).

## Lihat juga
* Konvensyen Bamako
* Kumpulan Casablanca
* MPAIAC
* Pan-Afrikanisme
* Senarai Hak Linguistik dalam Perlembagaan (Afrika)
* Kesatuan Parlimen Afrika (APU), sebuah lagi institusi antara parlimen hanya bagi sesetengah negara Afrika (bukan ahli ialah Eritrea, Seychelles, Comoros, Mauritius, Madagaskar, Tanzania, Zimbabwe, Malawi, Mozambique, Botswana, Afrika Selatan, Swaziland, Lesotho, Republik Sahrawi)

## Rujukan


## Bacaan lanjut
* "OAU After Twenty Years" Pub. Praeger; ISBN 0-03-062473-8; (Mei 1984)
* "Africa's First Peacekeeping Operation: The OAU in Chad, 1981-1982" oleh Terry M. Mays, Pub. Praeger; ISBN 0-275-97606-8; (30 April 2002)
* "African Exodus: Refugee Crisis, Human Rights, & the 1969 OAU Convention" by Chaloka Beyani, Chris Stringer, Pub. Lawyers Committee for Human Rights; ISBN 0-934143-73-0; (Julai 1995)
* CEC.rwanda2.free.fr, Laporan tentang Genosid Rwanda in 2000.
* Black-king.net , Maharaja Haile Selassie I berucap pada persidangan OAU, Addis Ababa, 1963
Rembat

***Rembat*** merupakan sebuah filem aksi komedi Malaysia 2015 arahan Shamyl Othman dan dibintangi oleh Aniu, Shaheizy Sam Dan Zizan Razak. Filem ini mengisahkan mengenai Chin Chye (Aniu) dan Malik (Shaheizy Sam), dua orang penyokong tegar bola sepak Malaysia. Filem ini telah ditayangkan kepada umum pada 8 Oktober 2015.

## Sinopsis
Malik (Shaheizy Sam) dan Chin Chye (Aniu) yang bertembung secara tidak sengaja. Namun satu malapetaka yang berlaku membuatkan mereka mengejar masa untuk ke peringkat akhir perlawanan bola sepak yang akan berlangsung kerana Chin Chye telah berjanji dengan ah long untuk memberi rasuah kepada pasukan Malaysia agar mereka kalah dalam perlawanan di antara Harimau Malaya dan Thailand.

Walaupun Malik tidak mahu melibatkan diri dengan perjanjian ini kerana dia peminat setia Harimau Malaya, dia terpaksa mengikut Chin Chye kerana ingin menghalang Rosman (Arja Lee) daripada mencuri kekasihnya Azira (Zara Zya), yang memerlukan wang untuk pembedahan neneknya.

Oleh kerana kesuntukan masa dan duit, Chin Chye dan Malik berjumpa dengan M.R. Baby (Zizan Razak), untuk mendapatkan pinjaman wang.

Namun M.R. Baby pula naik marah apabila mendengar rancangan mereka untuk memberi rasuah kepada pasukan bola sepak Malaysia kerana M.R. Baby bertaruh untuk Malaysia agar menang.

## Pelakon

* Aniu sebagai Chin Chye
* Shaheizy Sam sebagai Malik
* Zizan Razak sebagai M.R Baby
* Zara Zya sebagai Azira
* Arja Lee sebagai Rosman
* Sam Chong sebagai Ah Loong
* Sherry Alhadad sebagai Pembunuh
* Zulin Aziz sebagai Didie
* Ashraf Zain sebagai Pemandu Teksi Sapu
* Michael Chin sebagai Tukang Masak
* Tuan Faisal sebagai Peminat Dangdut
* Megat Sharizal sebagai Peminat Chelsea
* Ramasundran sebagai Mamak India
* Amirah Azmi sebagai Pembantu M.R. Baby
* Anding Indrawani sebagai Putat
* Yvonne Lee sebagai Gadis Cantik
* Zhafir Muzani (Mazlee-Ome) sebagai Pelajar
* Jasmine Suraya Chin sebagai Geisha

## Penerbitan
Filem ini telah menjalani penggambaran selama 26 hari di sekitar Kuantan, Lembah Klang dan Johor. Menurut pengarah, Shamyl Othman, idea untuk menghasilkan filem ini mulai muncul diantara tahun 2013-2014 dan ketika itu, ideannya hanya berkisarkan mengenai bola sepak semata-mata. Namun begitu, ianya mulai berkisarkan semangat perpaduan dan nasionalisme apabila skrip filem mulai ditulis.Penggambaraan mengalami sedikit gangguan dek kerana masalah jerebu.

## Keluaran dan sambutan
*Rembat* dikeluarkan pada 8 Oktober 2015 di pawagam seluruh negara. Selepas 21 hari ditayangkan, filem ini telah mendapat kutipan sebanyak RM 708,000.

Rata-rata ulasan mengenai filem ini ialah positif. Aqmar Mustaza dari majalah *[[Media Hiburan]]* dan portal perfileman Wayangkini.com memuji filem ini dari segi lakonan dan mesej filem ini. Mohd Haikal Isa dari *[[Kosmo!]]* menulis bahawa paparan dalam filem *Rembat* ternyata melahirkan kesegaran baharu untuk filem Melayu Malaysia.

Sebulan sebelum tayangan perdananya, treler rasmi filem Rembat telah dimuat naik di akaun YouTube Red Communications pada 4 September 2015 dan telah mencatat 94,283 tontonan.

## Anugerah

## Rujukan

## Pautan luar
*
Senarai episod Liv and Maddie

Berikut ialah episod siri asli Disney Channel, *[[Liv and Maddie]]*.

## Gambaran keseluruhan siri

 

## Senarai episod
### Musim 1: 2013–14
* Tenzing Norgay Trainer tidak hadir untuk satu episod.
 

### Musim 2
* Benjamin King tidak hadir untuk tiga episod.

}
| ProdCode        =
| Viewers         = 
| ShortSummary    =  
| LineColor       = 0abab5
}}

-->
|}

## Rujukan
Gamatisme

**Gamatisme** merupakan sebuah filem seram psikologi Malaysia 2015 arahan Yeop Hitler dan dibintangi oleh Syazwan Zulkifly, Nabila Huda, Ellyas Abdullah, Bubu 1News dan Adeline Tsen. Filem ini mengisahkan mengenai Zara (Nabila Huda), seorang mangsa rogol yang mengalami gangguan aktiviti paranormal selepas menggugurkan bayi perogolnya. Apabila dia berpindah ke hostel kolejnya, rakan-rakannya mula mengalami gangguan yang sama. Zara pula mulai diganggu oleh seorang wanita hamil. Filem ini ditayangkan kepada umum pada 28 Mei 2015.

## Sinopsis

Haris (Syazwan Zulkifly), Daniel (Wan Elias), Reen (Adeline Tsen) dan Jojo (Bubu 1News) yang sering mendapat gangguan misteri di hostel mereka, semenjak kehadiran pelajar baru bernama Zara (Nabila Huda).Misteri menyelubungi Zara apabila dia sering diganggu mimpi aneh melibatkan seorang wanita yang mengandung bersama bayinya. Ini menyebabkan Zara berada di dalam kemurungan. Haris yang menyimpan perasaan terhadap Zara cuba mendekati dan menyelami perasaannya.

Reen, rakan sebilik Zara, turut mendekatinya disebabkan rungsing dengan kemurungan Zara. Mereka berempat berangapan bahawa kemunculan wanita misteri di dalam mimpi Zara ada kaitan dengan gangguan-gangguan yang dialami mereka.Sehinggalah suatu malam, sahabat karib mereka, Jojo mati dalam keadaan yang begitu ngeri di dalam bilik air pelajar lelaki. Ekoran itu, hampir semua pelajar meninggalkan kolej demi keselamatan mereka. Pada malam berikutnya, Reen menjadi mangsa seterusnya. Haris dan kekasih Reen, Daniel cuba menyelamatkan Reen namun berlaku perkara yang tidak di sangka-sangka mereka.

Selepas kekecohan itu berlaku Zara dihantar ke Pusat Rawatan Mental di Pulau Pangkor dan selepas 10 tahun itu Zara tidak pulih sepenuhnya yang mengalami gangguan mental. Haris sudah matlamat berlukis dan mendapat ijazah lukisan ingin membuka akademik lukisan. Selepas kematian kekasih Reen Daniel ingin bertaubat dan tidak melakukan hubungan seks lagi 

## Pelakon
* Nabila Huda sebagai Zara
* Syazwan Zulkifli sebagai Haris
* Adeline Tsen sebagai Reen
* Ellyas Abdullah sebagai Daniel
* Bubu 1News sebagai Jojo
* Idris Md Diah sebagai Uncle Tom
* Norish Karman sebagai Warden Asrama Perempuan
* Waris Justin

## Produksi
Filem ini telah menjalani pengambaran sekitar bulan Mei 2014 di Bukit Jelutong, Kuang, Sungai Buloh dan Puncak Alam, Selangor, selama 18 hari.

## Tayangan
Filem ini telah ditayangkan kepada umum pada 28 Mei 2015.

## Kutipan
Pengarah filem ini, Yeop Hitler mensasarkan sekurang-kurangnya suku dari penduduk Malaysia akan menyaksikan filem ini. Filem Gamatisme gagal mendapat kutipan memberangsangkan apabila hanya mendapat kutipan RM 300,464 sepanjang 19 hari tayangan. 

## Pencapaian

## Rujukan
IJK 2016

**Kongres Ke-72 Pemuda Antarabangsa**( Bahasa Esperanto: Internacia Junulara Kongreso IJK) akan berlangsung dari 16hb hingga 23hb Julai 2016 di Wroclaw, Poland. Bandar ini telah dipilih oleh Lembaga TEJO dalam sesi perbincangan internet pada 17 November 2014 dan keputusan itu diumumkan kepada orang ramai pada 19 November 2014.

Penganjur utama kongres tersebut ialah TEJO.

Pada tahun yang sama, Kongreso Bahasa Esperanto Sedunia ke-101  akan diadakan di Nitra, Slovakia.

## Rujukan

## Membaca juga di sini
PAW Patrol

***PAW Patrol*** ialah sebuah siri animasi televisyen Kanada yang dicipta oleh Keith Chapman. Siri ini pertama kali disiarkan pada 12 Ogos 2013 di Nickelodeon di Amerika Syarikat, di Kanada di TVOKids pada 2 September 2013, dan di Malaysia di Nickelodeon pada 4 November 2013. Sungguhpun siri ini dianggap sebagai rancangan Nick Jr., rancangan ini disiarkan di Nickelodeon dan di TVOKids. Rancangan ini diterbitkan oleh Spin Master Entertainment bersama-sama dengan TVOKids dan Nickelodeon, dengan animasi rancangan ini diterbitkan oleh Guru Studio.

## Plot
*PAW Patrol* ialah sebuah siri aksi-pengembaraan CGI yang membintangkan sekawan tujuh ekor anak anjing: Marshall, Chase, Rocky, Zuma, Rubble, Skye dan Everest yang diketuai oleh seorang anak lelaki celik teknologi yang bernama Ryder. Dengan gabungan lagak-lagak unik, rujukan budaya popular dan banyak jenaka mesra kanak-kanak, PAW Patrol bekerja bersama-sama dalam misi-misi penyelamatan berisiko tinggi untuk melindungi bandar Adventure Bay.

Daripada Marshall si anak anjing bomba hingga Chase si anak anjing polis hingga Skye si juruterbang, setiap anak anjing membawa keperibadian dan kemahiran unik kepada pasukannya, mencontohkan kepentingan kerja berpasukan dan kewarganegaraan baik. Mereka semua mempunyai *pup pack* istimewa di atas belakang mereka untuk membantu dalam menguruskan apa-apa – daripada memperbaik bot hingga menyelamatkan kereta api daripada runtuhan batu. Walau sebesar mana jua pengembaraannya, PAW Patrol sentiasa mendapat masa untuk permainan, ketawa, dan garuan telinga daripada Ryder.

## Pelakon suara
### Pelakon utama

### Pelakon kecil

## Episod

### Gambaran keseluruhan siri




## Siaran
Musim pertama dan musim kedua telah dijual kepada saluran-saluran Nickelodeon di lebih daripada 126 buah negara melebihi, termasuk TVOKids di Kanada.

## Media berkaitan
### Filem cereka

Pada 9 Mei 2019 ia disahkan semasa Panggilan Persidangan Pendapatan Suku Pertama 2019 Spin Master bahawa filem teater animasi berdasarkan siri ini, bertajuk PAW Patrol: The Movie sedang dalam proses dengan tarikh keluaran Ogos 2021 . Animasi untuk filem ini akan dilakukan oleh Mikros Image. Dengan perkembangan filem itu kemudian disahkan pada 21 Februari 2020, filem ini akan diarahkan oleh Cal Brunker.

Pada 24 April 2020, tarikh keluaran telah diumumkan iaitu pada 20 Ogos 2021 

### Permainan video
Pada bulan Jun 2018, Nickelodeon dan Outright Games mengumumkan permainan video berdasarkan siri ini, bertajuk PAW Patrol: On a Roll. Ia dikeluarkan untuk PlayStation 4, Xbox One, Nintendo Switch, dan Microsoft Windows di Amerika Utara pada 23 Oktober 2018.

## Penerimaan

### Kritikan dan kontroversi

Ketika tercetusnya protes George Floyd pada pertengahan 2020, segelintir pemprotes mengkritik PAW Patrol, khususnya watak anggota polis dalam siri animasi, Chase kerana dikatakan menyembunyikan hakikat keganasan polis dalam dunia sebenar dengan memaparkan imej pihak pegawai polis sebagai pegawai yang bersikap baik, dan sesetengah pihak juga menyeru agar rancangan itu dihentikan.

## Rujukan

## Pautan luar
* 
* ''PAW Patrol''  di TVOKids.com
* ''PAW Patrol'' di NickJr.com
Kongres Sedunia Bahasa Esperanto

**Kongres Sedunia Bahasa Esperanto** (Esperanto: Universala Kongreso de Esperanto) mempunyai tradisi yang paling lama antara konvensyen antarabangsa Esperanto, dengan jangka hampir tidak terhenti lebih dari seratus tahun. Kongres telah diadakan sejak tahun 1905 setiap tahun, kecuali pada Perang Dunia I dan II. Sejak tahun 1920-an, Persatuan Bahasa Esperanto Sedunia telah menganjurkan kongres ini.

Kongres diadakan setiap tahun dan, dalam tempoh 30 tahun dari tahun 1985 hingga 2014, telah berkumpul purata kira-kira 2000 peserta (sejak Perang Dunia II telah diubah 800-6000, bergantung kepada tempat kongres). Purata bilangan negara yang diwakili kira-kira 60. Sesetengah organisasi khusus juga mengumpul beberapa ratus peserta dalam mesyuarat tahunan mereka. Kongres Dunia biasanya berlaku pada minggu terakhir bulan Julai atau minggu pertama bulan Ogos, bermula dan berakhir pada hari Sabtu (8 hari jumlahnya). Selama bertahun-tahun ILERA telah beroperasi stesen radio amatur semasa konvensyen.

Sehingga tahun 1980, mesyuarat telah diadakan di Eropah dan Amerika Syarikat, kecuali Jepun pada 1965. Sejak itu, negara-negara lain telah menganjur kongress adalah Brazil, Kanada, China, Cuba, Korea Selatan, Australia, Israel, Vietnam dan Argentina.

## Pada Amnnya

## Secara Peribadi

## Program

## Sejarah

## Tempat dan Tahun Kongres Berlangsung

## Rujukan

## Pautan Luar

* Laman Web Universala Kongreso de Esperanto 2015  
* Laman web Universala Kongreso de Esperanto 2012 
* Laman web Universala Kongreso de Esperanto 2011 
* Laman web Universala Kongreso de Esperanto 2010 
* Laman web Universala Kongreso de Esperanto 2009 
* Laman web Universala Kongreso de Esperanto 2008 
* Laman web Universala Kongreso de Esperanto 2007 
* Laman web Universala Kongreso de Esperanto 2006
Senarai episod PAW Patrol

Yang berikut ialah senarai episod untuk siri animasi 3D CGI TVOKids/Nickelodeon, *[[PAW Patrol]]*. Siri ini diterbitkan oleh Spin Master Entertainment, bersama-sama dengan TVOKids dan Nickelodeon.

## Gambaran keseluruhan siri


## Senarai episod

### Musim 1 (2013–2014)

### Musim 2 (2014–2015)

### Musim 3 (2015–2017)

### Musim 4 (2017–2018)

### Musim 5 (2018–2019)

### Musim 6 (2019–2021)

### Musim 7 (2020–2021)

### Musim 8 (2021–2023)

### Musim 9 (2022–2023)

### Musim 10 (2023–2024)

### Musim 11 (2024–2025)

### Musim 12 (2025–2026)

### Musim 13 (2026–)

### Episod istimewa

### Filem

## Rujukan
De Zoeker, Zaandam

**De Zoeker** (*The Seeker*) adalah nama bagi sebuah kincir angin minyakl yang terletak di Zaanse Schans, Zaanstad. Ia digunakan untuk memerah biji-bijiran seperti biji rami dan biji sesawi menjadi minyak sayuran. De Zoeker merupakan satu-satunya kilang minyak jenis kincir angin yang masih beroperasi, dan satu daripada lima buah kilang minyak aktif yang masih tinggal dan beroperasi di kawasan ini.

Kilang ini dibina pada tahun 1672 di Zaandijk. Ia terus beroperasi sehingga tahun 1968 meskipun terdapat beberapa gangguan, sebelum dipindahkan ke Schans.

Kilang ini dimiliki oleh Vereniging De Zaansche Molen.

## Lihat juga

* De Kat, Zaandam
* De Huisman, Zaandam
* De Os, Zaandam
* De Gekroonde Poelenburg, Zaandam
* Het Jonge Schaap, Zaandam

## Rujukan


## Pautan luar
* 
* Een uitgebreid fotoverslag
Zakaria Ariffin

**Zakaria Ariffin** (22 Julai 1952 &ndash; 19 Februari 2025) merupakan seorang pelakon, aktivis teater dan pengarah era kegemilangan teater dekad 70-an. Beliau pernah menjadi Ketua Program Penulisan Akademi Seni Kebangsaan (ASK) Kuala Lumpur.

## Teater
Beliau pernah mementaskan teater Matinya Seorang Pahlawan karya Usman Awang di London . Kemudian mementaskan teater Selampit karya Dr. Anuar Nor Arai di Pesta Teater ASEAN di Manila.

Mulai 1 Julai hingga 11 Julai 2000 beliau mementaskan bangsawan Siti Zubaidah  di Istana Budaya. Ia membariskan pelakon-pelakon antaranya Tiara Jacquelina, Halim Othman, Jalil Hamid dan Sulaiman Sarijan.

Teater 'Pentas Opera' mengambil latar pentas bangsawan iaitu kisah manusia mencari kemanusiaan dan perjuangan. Kemudian teater Perempuan Seorang Leftenan Inggeris yang menonjolkan salah satu watak dari Pentas Opera.

Teater 'Raja Lawak' cukup sinikal dan menjadi teater paling popular apabila dibawa ke beberapa bandar utama untuk mendekati masyarakat. Raja Lawak menyingkap hari-hari terakhir seorang pelawak yang ditinggalkan oleh zaman kegemilangannya. Kementerian Kebudayaan Kesenian dan Pelancongan memasukkan teater 'Raja Lawak' di Matic sebagai salah satu programnya.

Zakaria juga mementaskan Imam iaitu hasil adaptasi dari novel Sasterawan Negara Datuk Abdullah Hussain.

Dekad 1970-an merupakan dekad mahasiswa *marah-marah* . Bahangnya dihamburkan dalam bentuk teater yang bernada protes terhadap sistem sosial serta politik. Penglibatan golongan pelajar juga telah mengangkat teater dekad 70-an. Institusi pengajian tinggi sekarang ini tidak seperti dulu yang kelihatan menjadi pemangkin kepada kebangkitan teater. Antara tokoh yang dilahirkan ketika itu ialah Johan Jaaffar, Dinsman, Dr. Hatta Azad Khan. 

## Rujukan
Siti Zubaidah

**Siti Zubaidah** merupakan sebuah teater yang dipentas pada 1 Julai hingga 11 Julai 2000 di Istana Budaya. Zakaria Ariffin dari DBP mementaskan wayang bangsawan Siti Zubaidah .Antara pelakonnya ialah Tiara Jacquelina, Halim Othman, Jalil Hamid dan Sulaiman Sarijan.  Banyak teater telah dipentaskan di Istana Budaya. 

## Rujukan
Dennis Aogo

**Dennis Aogo** (lahir 14 Januari 1987) merupakan pemain bola sepak Jerman yang kini bermain untuk kelab VfB Stuttgart di posisi bek kiri ataupun pemain tengah.

## Kehidupan awal
Bapa Aogo ialah orang Nigeria dan ibunya merupakan orang Jerman. Aogo dibesarkan di Oberreut, sebuah kawasan di tenggara Baden-Württemberg. Pada tahun 2000, beliau berpindah bersama bapanya ke Bruchsal dan meninggalkan Karlsruher SC untuk menyertai Waldhof Mannheim. Pada tahun 2002 iaitu ketika berusia 15 tahun, beliau menyertai kelab SC Freiburg.

## Kerjaya kelab
Aogo telah bermain untuk akademi Karlsruher SC dalam peringkat bawah-15 dan bawah-16. Sejak 2004, beliau sebahagian daripada ahli akademi SC Freiburg dan membuat debut Bundesliga pada usia 17 tahun dan pada masa itu, beliau diletakkan di posisi pemain tengah.

Aogo sertai kelab Hamburger SV pada thaun 2008 dan telah diletakkan di posisi bek kiri. Pada 29 Ogos 2013, Aogo dipinjam ke Schalke 04. Schalke 04 kemudian bersetuju perpindahan Aogo pada Jun 2014 denga bayaran 2 juta euro. Aogo menandatangani kontrak baru bersama Schalke sehingga 30 Jun 2017.

Pada 9 Ogos 2017, Aogo melakukan perpindahan ke kelab VfB Stuttgart.

## Kerjaya antarabangsa
Aogo merupakan sebahagian daripada ahli pasukan bawah-21 Jerman. Oleh kerana peraturan-peraturan FIFA pada masa itu, beliau dihalang untuk mewakili Nigeria kerana telah mewakili pasukan remaja Jerman. Tetapi pada peraturan yang baru dikeluarkan FIFA, badan ini telah mengeluarkan had umur bagi penukaran pasukan kebangsaan yang bermaksud Aogo boleh menukar Jerman kepada Nigeria. Walau bagaimanapun, selepas menolak beberapa jemputan oleh Persatuan Bola Sepak Nigeria, beliau merasakan dirinya lebih baik mewakili Jerman dan mempunyai peluang baik untuk merebut tempat di skuad senior Jerman. Pasukan Nigeria telah memanggil beliau untuk skuad Piala Dunia FIFA 2010 namun pada Januari 2010, Aogo mengumumkan bahawa beliau akan tetap bermain untuk pasukan kebangsaan Jerman. Beliau membuat penampilan pertama antarabangsa untuk Jerman pada perlawanan persiapan Piala Dunia menentang Malta, Jerman menang 3-0 pada 13 Mei 2010. Beliau bermain selama 79 minit sebelum digantikan oleh Jérôme Boateng.

### Statistik

## Penghargaan
### Antarabangsa
;Jerman B-21
* Kejohanan Bola Sepak Eropah bawah-21 UEFA: 2009

;Jerman
* Piala Dunia FIFA (Tempat ketiga): 2010

### Individu
* Silbernes Lorbeerblatt: 2010

## Catatan

## Pautan luar
*  
*
Persatuan Pemuda Bahasa Esperanto Sedunia

**Persatuan Pemuda Bahasa Esperanto Sedunia** (Esperanto: Tutmonda Esperantista Junulara Organizo, TEJO). Ia telah ditubuhkan pada tahun 1938 di bawah nama *Tutmonda Junular-Organizo* (Persatuan Pemuda Dunia) nama semasa telah diambil pada tahun 1952. Pada tahun 1956 ini, TEJO menjadi grup belia di Persatuan Bahasa Esperanto Sedunia Esperanto (UEA). Pada tahun 1971, kewangan dan pentadbiran TEJO telah diintegrasikan sepenuhnya ke dalam UEA.

TEJO adalah sebuah organisasi untuk penutur belia bahasa Esperanto. TEJO mempunyai ahli-ahli individu dan juga organisasi. Terdapat organisasi daripada lebih 42 dan kira-kira 13 pertubuhan kebangsaan yang mana Tejo mempunyai hubungan tetapi belum menjadi ahli TEJO.

TEJO menganjurkan Kongres Antarabangsa Pemuda Esperanto (Internacia Junulara Kongreso) setiap tahun di lokasi yang berbeza di seluruh dunia. IJK adalah acara konsert, persembahan, lawatan, dan rekreasi, biasanya tempoh satu minggu dan dihadiri oleh beberapa ratus pemuda dari negara-negara yang berbeza.

TEJO juga menerbitkan Pasporta Servo yang merupakan rangkaian untuk muda melawat ke negara asing dan berjumpa penutur bahasa Esperanto di dunia.

TEJO menerbitkan majalah, Kontakto, bertujuan untuk yang pemula dan pembaca muda.

TEJO menganjurkan beberapa seminar belia setiap tahun. Seminar ini memberi puluang untuk pemuda dari berbagai tempat di dunia untuk membincangkan isu semasa. Seminar yang lalu telah memberi tumpuan kepada hak asasi manusia, globalisasi, masalah bahasa dan Internet. Seminar yang seminggu ini dan sering mengandungi komponen latihan supaya peserta bukan sahaja mengambil bahagian dalam perbincangan antarabangsa, tetapi memulangkan dengan konsep yang baru.

## Garis Masa

## Rujukan

## Pautan Luar

http://en.wikipedia.org/wiki/World_Esperanto_Youth_Organization

Kategori：Pemuda
Ganto

**Ganto** (龕灯, がんどう) ialah sejenis lampu mudah alih yang dicipta pada Zaman Edo. Lampu ini hanya menerangi arah hadapan sahaja. Ia dikatakan digunakan oleh pencuri ketika menyelusup masuk ke dalam rumah atau oleh penangkap pencuri upahan untuk mencari pencuri. Jadi ia digelar "pelita pencuri" (強盗提灯, がんどうちょうちん). Dibuat daripada besi atau kayu, luarnya kelihatan seperti bakul. Sebatang lilin ditetapkan tengah-tengah gelung besi di bahagian dalamnya. Biarpun ke arah mana pun lampu ini diputar, lilin itu akan sentiasa berdiri tegak. Dengan itu, api lilin tidak akan terpadam.

## Rujukan
* スーパー・ニッポニカ 日本大百科全書　Shogakkan　2003 (Bahasa Jepun)